**Lakossági tájékoztató hulladékgazdálkodási résztevékenységről**

**Kisbér város** területén és a térségben 2025. január 1-jétől társaságunk, a **DEPÓNIA Nonprofit Kft.** látja el a hulladékgazdálkodási közszolgáltatást.

Társaságunk számára fontos a lakossági elégedettség elérése és folyamatos növelése. A szolgáltatás mellett ezért komoly gondot fordítunk az **ügyfélszolgálati tevékenység**re. Kisbéren a megszokott helyen, a **Kisbéri Városigazgatóságon** (Perczel Mór u. 40) minden szerdán 9-14 óráig állunk személyes ügyfélszolgálattal a lakosság rendelkezésére. A hét minden munkanapján munkaidőben az ügyfélszolgálat munkatársai elérhetők a központi telefonszámunkon (**06-1-776-7777**) valamint elektronikus elérhetőségeinken (**ugyfel@deponia.hu****,** **szallitas@deponia.hu**). Ezen kívül folyamatosan rendelkezésre áll honlapunkon ([**www.deponia.hu**](http://www.deponia.hu)) az elektronikus ügyintézési felület (online ügyfélszolgálat), ahol a szerződéses ügyek intézése, panaszkezelés, cégek számára történő ügyintézések, valamint intézményi megrendelések tehetők meg. Honlapunkon minden aktuális információ megtalálható, különösen a **Településkeresőben**, ahol célirányos tájékoztatást adunk. Társaságunk megtalálható a **közösségi média felületek**en is (Facebook, Instagram), Youtube csatornánkon pedig ismeretterjesztő, szemléletformáló kisfilmjeink tekinthetők meg.

A szolgáltatással kapcsolatos tapasztalataink közül a **többlethulladék** (gyűjtőedény méretét meghaladó mennyiség) kihelyezésekkel kapcsolatos problémák emelhetők ki. Alapvető szabály, hogy minden ingatlanhasználó vegyes **hulladékgyűjtő edénnyel** kell rendelkezzen. Az edény méretével egyező kell legyen a nyilvántartásunkban szereplő edényméret. Amennyiben kisebb edényre van az ingatlanhasználónak szerződése, úgy az szabálytalan. Abban az esetben, ha erre ellenőrzésünk során fény derül, felszólítjuk az érintettet, hogy rendezze az eltérést. Ez történhet az edényméret felénk való átjelentésével a használt edényűrtartalomra, vagy történhet kisebb edényre váltással ügyelve a jogosultságra. Eleinte nagyon sok többlet hulladékkal találkoztak munkatársaink, melyek nem az erre a célra megvásárolható zsákban kerülhetnek kihelyezésre. Ezt kollégáinknak szabály szerint a helyszínen kell hagyniuk.

A **többlet hulladék elszállításra jogosító zsák** megvásárolható kisbéri ügyfélszolgálatunkon, melynek ára bruttó **420 Ft/db**. A zsák ára a hulladék elszállítását és kezelését is tartalmazza.

Helyi ügyfélszolgálatunkon **zöldhulladék** **matrica** is vásárolható a többlet zöldhulladékra, melynek ára bruttó **390 Ft/db**.

**Edénytörés** esetén a MOHU MOL Hulladékgazdálkodási Zrt. ÁSZF szabályai szerint járunk el. Amennyiben bebizonyosodik, hogy társaságunk hibájából törik el az edény, úgy azt természetesen cseréljük. A természetes elhasználódásból eredő károkért nem állunk helyt, jellemzően az edény gyártástól számított **5 éves kora felett.** A gyártás időpontja és a gyártás szabványa minden gyűjtőedényen megtalálható.

Kisbér területén jelenleg a szelektív hulladékok gyűjtése zsákos rendszerben történik. A lakosság által gyűjtött mennyiség növelése indokolt, melynek jó eszköze a szelektív hulladékgyűjtő edények használata. Társaságunk felajánlotta a városvezetésnek, hogy a lakosság részére **díjmentes használatra biztosít 120 literes gyűjtőedényt**. Szeretnénk kihangsúlyozni, hogy ezek az edények **jó állapotúak, de használtak**.

A szelektív gyűjtőedények kiosztását társaságunk vállalja, melynek helyszíne:

**Kisbéri Városigazgatóság, 2870 Kisbér, Perczel Mór u. 40.**

Időpontjai:

**2025.07.05. szombat 9-16 óra között és**

**2025.07.12. szombat 9-16 óra között.**

Az **átvételre** minden, a szolgáltatásba bekapcsolt **ügyfelünk** jogosult. **Az átvétel során a jogosultságot személyi igazolvánnyal és lakcímkártyával kell igazolni.** Amennyiben a személyes átvételre nem a szerződő fél érkezik az ingatlanhoz tartozó edényt átvenni, úgy kérjük, hogy az érintett ingatlanhasználó **írásos meghatalmazását** is hozza magával, melyhez mellékelünk egy Meghatalmazás mintát. Azon ügyfelek, akik koruknál vagy egészségügyi állapotuknál fogva nem tudják átvenni a gyűjtőedényt, jelezzék azt az önkormányzat felé. A gyűjtőedények átvételét minden esetben aláírással szükséges igazolni, és annak rendeltetésszerű használatát és állapotának megőrzését biztosítani kell.

Amennyiben igény merül fel a lakosság részéről **új, szabvány szerinti hulladékgyűjtő edény vásárlására is van lehetőség a fenti helyszínen és időben**, azonban a vásárláshoz **előzetes regisztráció szükséges**, mely szerint vásárlási szándékát az **ugyfel@deponia.hu** **e-mail címen neve, és címe megadása mellett a megvásárolni kívánt edénytípus és darabszám megjelölésével tehet meg.**

Kétféle minőség elérhető társaságunknál, melynek ára az alábbi:

**120 literes jó minőségű: 14.500,- Ft/db**

**120 literes Henkel minőségű: 19.000,- Ft/db**